钦定古今图书集成/明伦汇编/氏族典/第329卷 > 刘向
## 钦定古今图书集成/明伦汇编/氏族典/第329卷 > 刘向

按《汉书刘向传》：“向字子政，本名更生。以父德任为辇
郎，擢谏大夫。是时宣帝复兴神仙方术之事，而淮南
有枕中鸿宝苑秘书，更生献之，上令典尚方铸作，事
不验，乃下吏。会初立《穀梁春秋》，复拜为郎中，迁谏大
夫给事中。元帝初即位，太傅萧望之、少傅周堪皆领
尚书事，荐更生忠直，擢为宗正给事中，与侍中金敞”
拾遗于左右。四人同心辅政，患苦外戚许、史放纵，而
宦官弘恭、石显弄权，议欲罢退之，未白而语泄，遂为
许、史及恭、显所谮，愬，免为庶人。更生废十馀年，成帝
郎位，显等伏辜，更生乃复进用，更名向。向以故九卿
召拜为中郎，数奏封事，迁光禄大夫，年七十二卒。向
三子皆好学，伋官至郡守，赐九卿丞，早卒。少子歆最
知名。